ראש עיריית קריית גת אבירם דהרי הצהיר בישיבת המועצה ששיחרר את כל החסימות בעמוד הפייסבוק של העירייה. בעקבות פעילותנו דהרי גם קבע שלא ימחק תגובות והבטיח לפרסם את כל אירועי העירייה בפוסט שהעלנו למען התושבים
"מי שימחקו לו את התגובה שישלח אלי בווטאספ – תראו לי את המחיקה" כך התחייב למצלמה אבירם דהרי בישיבת המועצה שהתקיימה אמש. בדף קריית גת בפייסבוק מחקו פוסטים באופן גורף. חרף הכחשותיו של דהרי, יש בידינו עדויות רבות ודיווחים על כך. אז במהלך חריג פרסמנו אמש פוסט בעמוד שלנו כדי לפתוח לתושבי העיר כיכר עיר דיגיטלית בה יוכלו להתבטא בחופשיות. במקביל, חלק מסיירת השקיפות קיבלה משימה לפנות לדהרי בדרישה להפסיק עם המחיקות – וניצחנו! בקטע המאלף שלפניכם תוכלו לראות את דהרי בישיבת המועצה מספר שפנו אליו במהלך היום ושאלו אותו למה הוא מוחק תגובות.  בהמשך התחייב ראש העיר שהסירו את כל החסימות מעמוד הפייסבוק וטען שלא מוחקים תגובות (מה שלא נכון): "כל תגובה שתימחק – שלחו אלי", הצהיר דהרי. בהמשך אף התחייב להעלות את כל פרסומי העירייה לפוסט שהעלנו. עכשיו נותר לוודא שהוא מקיים את הבטחתו. אז תושבים ותושבות יקרים: נמשיך לעקוב.   